b'\n_START_ARTICLE_\nFreddy Quinn\n_START_SECTION_\nBiografija\n_START_PARAGRAPH_\nFreddy Quinn gim\xc4\x97 prekybininko ir \xc5\xbeurnalist\xc4\x97s \xc5\xa1eimoje. Persik\xc4\x97l\xc4\x99s su tevu \xc4\xaf JAV, prad\xc5\xbeioje lank\xc4\x97 Morgentauno pradin\xc4\x99 mokykl\xc4\x85 Vakar\xc5\xb3 Vird\xc5\xbeinijoje. Susirgus motinai, Freddy Quinn gr\xc4\xaf\xc5\xbeta atgal \xc4\xaf Europ\xc4\x85, \xc4\xaf Vien\xc4\x85, kur tuo metu gyveno motina. \xc4\x8cia jis lanko mokykl\xc4\x85, v\xc4\x97liau persikelia \xc4\xaf Antverpen\xc4\x85. Prad\xc4\x97j\xc4\x99s lankyti gimnazij\xc4\x85, gr\xc4\xaf\xc5\xbeta atgal \xc4\xaf Vien\xc4\x85. B\xc5\xabdamas dar nepilnametis Freddy Quinn pradeda autostopu po piet\xc5\xb3 ir \xc5\xa1iaur\xc4\x97s Europ\xc4\x85 keliauti. Tuo metu prasideda bendradarbiavimas su \xc4\xafvairiomis cirko trup\xc4\x97mis, kuriose jis grodavo saksafonu, vaik\xc5\xa1\xc4\x8diodavo lynu, atlikdavo ajrobatinius triukus. Romoje grojo pianinu amerikie\xc4\x8di\xc5\xb3 pasirodyme. Sidi-bel-Abb\xc3\xa8s miesto bare d\xc5\xbeiugino jis ten tarnaujan\xc4\x8dius u\xc5\xbesienio \xc5\xa1ali\xc5\xb3 legionus. \xc4\x8cia atlikta daina apie t\xc4\x97vyn\xc4\x97s ilges\xc4\xaf peln\xc4\x97 jam daug simpatij\xc5\xb3. Po trij\xc5\xb3 savai\xc4\x8di\xc5\xb3 gr\xc4\xaf\xc5\xbeta dainininkas \xc4\xaf Vokietij\xc4\x85._NEWLINE_Su tokiomis dainomis kaip Heimweh, Heimatlos, Der Legion\xc3\xa4r, Die Gitarre und das Meer, Unter fremden Sternen, La Paloma ir Junge komm bald wieder 1956\xe2\x80\x931966 metais Freddy Quinn de\xc5\xa1imt kart\xc5\xb3 buvo atsid\xc5\xabr\xc4\x99s populiariausi\xc5\xb3 dain\xc5\xb3 s\xc4\x85ra\xc5\xa1o pirmoje vietoje (i\xc5\xa1 viso Vokietijoje tai pavyko padaryti 23 kartus) ir buvo tuo laiku populiariausias ir s\xc4\x97kmingiausias atlik\xc4\x97jas. Jis yra pardav\xc4\x99s daugiau kaip milijon\xc4\x85 disk\xc5\xb3 ir iki \xc5\xa1iol laikomas s\xc4\x97kmingiaus\xc5\xb3 vis\xc5\xb3 laik\xc5\xb3 Vokietijos dainininku._NEWLINE_1956 m. Freddy Quinn atstovauja Vokietijai Eurovizijos dain\xc5\xb3 konkurse su daina So geht das jede Nacht. Nors yra labai populiarus, tai nepadeda jam laim\xc4\x97ti. Tais metais nugal\xc4\x97toja tampa \xc5\xa0veicarijos atstov\xc4\x97 Lys Assia._NEWLINE_Freddy Quinn suvaidina eil\xc4\x97je muzikini\xc5\xb3 film\xc5\xb3. Kai kuriuose jis atlieka pagrindin\xc4\x99 rol\xc4\x99._NEWLINE_1966 m., kai The Rolling Stones ir Beatles \xc4\xaf muzikin\xc4\x97je arenoje pasirodo, sudainuoja Freddy dain\xc4\x85 Wir. Tai protesto i\xc5\xa1rai\xc5\xa1ka prie\xc5\xa1 kairi\xc5\xb3j\xc5\xb3 pa\xc5\xbei\xc5\xabr\xc5\xb3 studentus. Tai ne vienintelis toks parodytas susidom\xc4\x97jimas pasaulio problemomis atlik\xc4\x97jo k\xc5\xabriniuose. Jo daina F\xc3\xbcr eine Handvoll Reis nagrin\xc4\x97ja Vietnamo karo problem\xc4\x85. Paskutis Freddy Quinn numeris vienas buvo daina 100 Mann und ein Befehl._NEWLINE_\xc5\xa0iuo metu dainininkas gyvena Hamburge.'